ભારતમાં હિલ સ્ટેશન, બીચીઝ અને રણ પ્રદેશ ઉપરાંત કેટલીક એવી જગ્યા છે જ્યાં જઈને ત્યાંની પ્રકૃતિ અને સુંદરતા ત્યાંનો ઇતિહાસ તમારું મન મોહી લે છે. આવી જગ્યા ભલે ખાસ કોઈ ટુરિસ્ટ એટ્રેક્શન ન રહી હોય પણ ત્યાંનો પ્રવાસ તમને એક યાદગાર અનુભવ આપશે. હિમાચલમાં સ્પીતિ આવી જ સુંદર જગ્યાઓ પૈકી એક છે. એડવેન્ચર ટુરિસ્ટમાં અહીનું નાનું ગામ કોમિક લેહ-લદ્દાખ જેટલું જ ફેવરિટ બની રહ્યું છે. જો તમે હિમાચલ ફરવા જાવ છો તો કોમિક સુધી જરુર જાવ. આ ગામ ભારતનું જ નહીં દુનિયાનું સૌથી ઉંચુ ગામ છે. તે સમદ્ર સપાટીથી લગભગ 15,027 ફૂટ ઉંચુ છે.